
PO MARIJI K ISUSU 

VJEROVATI DA SE BEZ 
MARIJE MOŽE DOĆI K 
ISUSU, OBIČNA JE 
VARKA ĐAVOLSKA 
KOJOM ON ZAVARAVA 
LJUDE DA BI IH ŠTO 
VIŠE UPROPASTIO 

Sv. Maksimilijan Kolbe 

ČEMU OVA KNJIŽICA? 

Ovo je jedan od načina da se 
časti Tajna našega Otkupljenja. 

Devetnicom zahvaljujemo 
Majci Božjoj za sve ono što je 
njezino majčinsko Srce učinilo za 
spas grešnog čovječanstva. Ona to 
i danas čini: zemaljskoj kugli prijeti 
pogibelj da plane neugasivim 
požarom. Negdje je vatra već izbi¬ 
la. Političari se trude da udalje opći 
ratni kaos, ali pri tome se čuju 
glasovi opravdane sumnje. Sam 
Anđeo mira današnjega svijeta - sv. 
Otac Papa ne skriva svoju zabrinu¬ 
tost. Tko će nam opet zajamčiti 
mir? 

Zasluge Muke Kristove su neis¬ 
crpne. Udružene s bolima suspa- 

siteljice ljudskoga roda - Majke 
Božje - one su jedino sredstvo za 
to. Ukazanja Gospe nam svjedoče 
o tome: plodove Kristova 
Otkupljenja dijele nam milosrdne 
ruke Majke Božje. Marija je sprem¬ 
na da posreduje, da moli za spas 
ugroženog čovječanstva. 

Ali za to su potrebne naše 
molitve. Obratimo se zato 
nebeskoj Majci - Majčina ljubav 
je neizmjerna. 

Molitva žalosnoj 
Majci Mariji 

(Sv. Gaspar Bujalo) 

O Bezgrešna i Žalosna Marijo, 
zbog nas si bila podno Križa. Ti si 
u svoje Srce prihvaćala Krv koju je 
Tvoj Sin prolijevao, trpjela si u 
Srcu, trnje i čavle koji su ga mučili 
i primila nas za svoje sinove, daj da 
ostanemo u tvome slatkom Srcu. 
Marijo lijepo je s tobom stajati 
podno križa, Majko Božja i Majko 
naša, Odvjetnice grešnika, 
Posrednice Gospodarice svemira, 
Učiteljice istine... 

Slatka Majko nauči nas ljubiti 
Isusa, nasljedovati njegove kre¬ 
posti, njega koji je Učitelj na 
Križu, i probudi u nama gorljivost 

da utažimo žeđ našega Spasitelja 
kojio je žedan duša. Žalosna 
Majko, pomozi nam da se penjemo 
putem Kalvarije, između Isusa koji 
nosi Križ i Tebe koja ga slijediš, da 
tako prispijemo na sveto brdo 
Božje. Marijo Majko naša daj da 
zagrlimo Križ, da živimo sjedinjeni 
u tvom Srcu. Amen. 


Na čast žalosnoj 
Majci Božjoj 

Presveta Djevice i Majko 
Božja Marijo, mučenice ljubavi i 
boli! Ti si me pomogla otkupiti, 
kad si trpjela bez mjere tugu i 
žalost, prikazala vječnomu Ocu 
žrtvu paljenicu i pomirnicu za 

grijehe moje, jedinorođenca 
svoga. Srcem Te milujem i žalim 
radi Tvojih boli, i hvalim Ti na 
neizmernoj ljubavi, kojom si dala 
plod utrobe svoje, pravoga čovje¬ 
ka i zajedno pravoga Boga, da 
izbaviš mene griješnika(cu). 
Zagovaraj me svojim moćnim 
zagvorom pred Sinom i Ocem da 
se poboljšam, i premilomu 
Spasitelju svomu u milosti do 
smrti ostanem, te da vječno 
blaženstvo zadobijem po zasluga¬ 
ma gorke Njegove muke i smrti 
na križu. Amen. 

(3 put : Zdravo Marijo..., Slava 
Ocu...) 

DEVETNICA 

ŽALOSNOM I PREČISTOM 
SRCU MARIJINU 

Obratimo se svi s pouzdanjem 
prežalosnom i bezgrešnom Srcu 
Marijinu, preslatkoj Majci 
Isusovoj i Majci našoj, da ona svo¬ 
jim moćnim zagovorom isprosi 
od svoga Sina povratak mira i 
reda. 

(Papa Benedikt XV) 

(Iz pisma Kardinalu Vanutelli, 
dekanu kardinalskog Zbora, od 30. 
svibnja 1915 - Acta S. S. 1915, p. 
154) 

KAKO SE OBAVLJA OVA 
DEVETNICA? 

Čita se jedno štivo na dan. 

Nakon toga slijedi posvetna 
molitava na str. 13, a zatim se moli 
jedna desetica krunice. Tko običava 
dnevno moliti krunicu, ne mora 
moliti i ovu deseticu. 

Oni koji to mogu, treba da na 
završetku devetnice prisustvuju sv. 
Misi, ispovjede se i pričeste, jer je 
žrtva sv. Mise najsavršenije djelo 
naše vjere i najmoćnija zahvalnica i 
molitva. 

Ciljevi Devetnice 

1. Pomoći dušama da upoznaju 
žalosti Srca Marijina jer nas ona 
uči da gajimo sućut prema Srcu 
Spasiteljevu. 

2. Častiti njihova Srca i prikazivati 
im hvale i prošnje, da zadobijemo 
milosti koje su nam potrebne. 

tt t 

Svaki dan se može vrlo korisno 
moliti cijela Devetnica kao neka 
vrst malog oficija Majke Božje na 
čast prežalosne Majke. 

POSVETA PREŽALOSNOM 
I BEZGREŠNOM 
SRCU MARIJINU 

(za uporabu svim vjernicima) 
Srce Isusovo, kopljem probode- 
no, koje si nas toliko ljubilo i koje 
toliko želiš spasiti nas, daj da i ja 
tebe ljubim i da ti budem vjeran. 
Radi toga, o moj dobri Spasitelju, 
posvećujem se prežalosnom i bez¬ 
grešnom Srcu tvoje ljubljene 
Majke. 

Jest, mila Majko Božja, tebi se 
posvećujem, tebi se potpuno 
predajem zauvijek i pouzdajem se 
u tvoje prežalosno i bezgrešno 
Srce, da me ti nadahnjuješ i uprav¬ 
ljaš u hvali i ljubavi božanskom 
Sinu tvojemu. Učini da moje srce 
ne bude više isprazno srce, nego da 

ono, raspaljeno vatrom Srca tvoje¬ 
ga, potpuno prione u ljubavi i 
službi tvoga božanskoga Sina. 

O sveta Srca Isusa i Marije, 
koji ste bili uvijek sjedinjeni na 
djelu našega spasenja, spasite 
mene, spasite nas, spasite Crkvu i 
cijeli svijet, i učinite srce moje po 
srcima Vašim. 

O Marijo, bez grijeha 
začeta, moli za nas koji se 
tebi utječemo. 

Prežalosno i bezgrešno 
Srce Marijino, moli za nas! 

Prvi dan 

SRCE DJEVICE MARIJE 
REMEK-DJELO SVEVIŠNJEGA 

O Djevice bezgrešna! 

Prečista. 

Divna! 

Po izvanrednoj milosti ti si bila 
očuvana od istočnoga grijeha. Ta 
savršena čistoća učinila je Srce 
tvoje posudom neizmjerne ljubavi 
Božje. Ono je uvijek otvoreno 
njezinim nadahnućima, darovima i 
njezinim djelima. S Božjom si 
ljubavi surađivala bez prestanka. 

Ti si savršen stvor, jedina koja si 
dala Bogu dostojan odgovor 
ljubavi, kakav On očekuje od svih 

stvorenja: tvoje potpuno predanje 
njemu. 

Ti si majka naša. 

Preporučujemo se bezgrešnom 
Srcu tvojemu, da se očistimo. Ono 
nam nadahnjuje odvratnost i 
prema najmanjim grijesima. Tvoje 
nas velikodušno Srce upućuje da 
svoj život potpuno predamo 
dragomu Bogu. 

Na početku ove Devetnice 
pouzdanja, molim te, bezgrešno 
Srce Marijino, da mi pomogneš 
očistiti se od grijeha, da time Bogu 
omilim. 

U svojoj tjeskobi i u svojoj 
nevolji dolazim k tebi. Prečisto 
Srce Marijino, da se potpuno 
predam majčinskoj ljubavi tvojoj. 
Pogledaj na boli koje me pritišću, 

vidiš moju slabu revnost u službi 
Božjoj. 

Ja ti se potpuno posvećujem s 
nakanom da mi ti pomogneš što 
bolje vršiti svetu volju Božju. 

Bezgrešno Srce Marijino, ja ti se 
potpuno predajem: tijelo, dušu, 
život svoj, cijelo biće svoje, želje 
svoje, i potrebe svoje. (Reci svoje 
potrebe..) 

Ako je to na slavu Božju, molim 
te, isprosi mi milosti koje očeku¬ 
jem od tvoje majčinske dobrote. 

Gospodine Isuse, po bez¬ 
grešnom začeću tvoje božanske 
Majke, dostoj se uslišati molitve 
moje i daj mi spoznati sve to bolje 
njezino prežalosno i bezgrešno 
Srce. (Posveta i zazivi na str. 13.) 

Vrelo milja slatka Mati... 
Neka ljubav srca moga 
Gori sveđ za Krista Boga 
Da mu u svem omilim. 


O Bože moj, sveti Oče, ljubavi 
neizmjerna, za premalenu ljubav 
čovječanstva prikazujem ti 
pomirbenu žrtvu Tvoga Sina 
skupa sa zadovoljštinama njegove 
Majke. Samo su ti oni ljubav 
ljubavlju uzvratili. 

Drugi dan 

OŽALOŠĆENO SRCE 

Tvoje bezgrešno Srce, o Marijo, 
Majko naša, doživjelo je bol u svoj 

svojoj gorčini. Budući da si ti 
savršena čistoća i Stvoritelju pot¬ 
puno predana, tvoje Srce je živo 
osjećalo ranu koju je ljubavi Božjoj 
zadala ljudska nezahvalnost. 

Kad si postala Majka 
Otkupitelja, ti si postala i 
»Majkom žalosti« i »Majkom 
radosti«. 

Ti si pristala na žrtvu svoga 
djeteta i postavši jedno s njegovim 
srcem, njega si za nas žrtvovala. 

Tvoje majčinsko Srce trpjelo je 
sve patnje božanskoga Sina tvoje¬ 
ga. Molim Te da mi za vrijeme ove 
Devetnice otkriješ dubinu svojih 
boli i patnja Isusovih. 

Budući da ti poznaješ bol i 
tjeskobu, smiluj se svim nesretnim 
srcima. Pokaži se Majkom našom. 

Pomozi nam. Budi uz nas. Daj nam 
tvoju vjeru, tvoje ufanje i tvoju 
ljubav; daj nam svoju snagu da s 
tobom zajedno služimo 
Gospodinu bolje negoli do sada. 

I, ako je to na veću slavu Božju, 
isprosi mi milost koju tražim od 
tvoje majčinske dobrote. (Reci 
svoju prošnju ...) 

Rane drage, Majko sveta. 

Spasa za me razapeta 
Tisni usred srca mog. 

Neka dođu i na mene 
Patnje za me podnesene, 

Sina tvojeg ranjenog. 

Sveti Oče, prikazujem ti sve boli 
Isusova i Marijina Srca, da po 
njima udijeliš svijetu milosrđe i 
daruješ mu mir. 

Treći dan 


SEDAM ŽALOSTI 
BEZGREŠNOG SRCA 
MARIJINA 

Prva žalost: KOD ISUSOVA 
PRIKAZANJA U HRAMU 

Spomeni se, Majko Božja, one 
iznenadne žalosti svoga srca kada 
je stari Simeon vraćajući ti 
božansko djetešce koje si Bogu 
prikazala, rekao: 

»Evo ovaj je postavljen kao 
znak kome će se protiviti. A tebi 
će samoj mač dušu probosti.« 

Ti si se oduševljavala velikim 

stvarima koje su o njemu 
prorečene, a sada tvoje mlado 
majčinsko srce mora očekivati 
žalosti oko božanskog djetešca: 
naprama ljubavi mnogih bit će 
mržnja drugih, i ona će mu smrt 
zadati i progoniti ga do svršetka 
svijeta. 

Tvoje srce u tom času postalo je 
još žalosnije, budući da si već pre¬ 
dosjećala tajanstvenu smrt svoga 
božanskog djetešca, po kojoj će on 
ljubavlju ljude otkupiti, no ipak od 
mnogih neće biti uvijek ljubljen. 
Jedni će biti za njega, drugi protiv 
njega. Tvoje djetešce će morati od 
mržnje trpjeti. 

O Majko moja, nisam li bio baš 
ja onaj koji sam ranio tvoje srce tim 
mačem? Jesam li ja bio uvijek za 

Isusa, u svim svojim djelima? 

Radi te žalosti isprosi mi milost 
da budem od sada vjerniji Isusu 
koji se kao žrtva za mene u hramu 
prikazao; da mu budem vjeran u sv. 
Euharistiji, gdje on nastavlja 
danomice trpjeti kao uzvišena 
žrtva za oproštenje naših grijeha. 

I budući da je Tvoje ožalošćeno 
Srce osjetljivo za sve boli, posreduj 
za mene pa mi isprosi, ako je to na 
slavu Božju, milost koju tražim od 
tvoje dobrote. 

Dušu njenu tugujuću, 
Rascviljenu, stradajuću 
Probode joj britki mač. 

O koliko ucviljena 
Biješe ona uzvišena 
Majka sina jedinog! 

Sveti Oče, prikazujem ti žrtvu 
tvoga ljubljenoga Sina u svima 
misama koje se služe na svijetu. 
Ona je bila najavljena kod 
prikazanja u hramu, a izvršila se na 
Križu. Prikazujem ti Njega po 
ranjenomu Srcu Marijinu, za 
oproštenje grijeha cijeloga svijeta. 

Četvrti dan 


Druga žalost: BIJEG U 
EGIPAT 

Spomeni se, božanska Majko, 
žalosti koja ti je obuzela srce one 
noći kada te Josip probudio i pri¬ 
općio ti da treba odmah bježati, 
kako bi se djetešce spasilo od 
Herodove srdžbe. 

Kolike li tjeskobe! Već se eto 
počelo ispunjavati Simeonovo pro¬ 
ročanstvo, već je mladi život tvoje¬ 
ga dijeteta u pogibelji... 

I trebalo je odmah krenuti, ostavi¬ 
ti sve, vlastitu kuću, poći u progonst¬ 
vo, daleko u stranu zemlju. 

Tvoje prežalosno srce nije ni 
časka oklijevalo i brzo si se spremi- 

la. S djetešcem Isusom u svome 
naručju i s Josipom koji je dijelio 
tvoj strah, sve ste ostavili da spasite 
Spasitelja svijeta. 

O dobri Isuse, sjeti se tjeskobe 
svoje božanske Majke i sv. Josipa 
za vrijeme bijega u Egipat. Sjeti se 
njezinih izbjegličkih patnji. 

Smiluj se svima progonjenima koji 
su primorani napustiti svoju kuću, 
svoja dobra i poći u progonstvo. 

Za tu ljutu bol srca tvoje 
božanske Majke, molim te, smiluj 
se svoj dječici odgojenoj daleko od 
tebe i bez tebe, te daruj našoj 
domovini i ostalom svijetu 
kršćanske škole. 

Daj nam snage odreći se svega 
da uščuvamo i ojačamo tvoju 
ljubav u našim dušama. 

Poradi ove žalosti, o Marijo, 
isprosi mi milost koju očekujem 
od tvoje majčinske dobrote. (Reci 
prošnju.) 

Kruno djeva, Djevo divna, 

Budi meni milostiva. 

Daj mi s tobom dijelit plač. 

Sveti Oče, prikazujem ti pat¬ 
nje Srca Isusova kao i sva stradan¬ 
ja sv. Obitelji u progonstvu i daj 
da narodi i obitelji spoznaju tvoja 
prava te im se posvema podlože. 

Peti dan 


Treća žalost: ISUS OD 12 
GODINA IZGUBLJEN 

Sjeti se, božanska Majko, 
tjeskobe koja je obuzela tvoje Srce 
kada si kroz tri dana tražila 
izgubljenog Isusa. Tvoje dijete . .. 
neizmjerna ljubav sinovska! Dijete 
--Bog koji zna sve, sve može... i 
poznaje tvoju bol. 

Strašne li zbunjenosti! Gdje je 
on? Zašto vas je ostavio? Je li to 
već čas da on dade svoj život? 

I kada si ga pronašla među knji¬ 
ževnicima, ti se klanjaš božanskoj 
riječi, iako je ne razumiješ: 

»Zar niste znali da ja moram 
biti u onome što je Oca mojega?« 

Poradi one trodnevne žalosti za 
vrijeme njegove odsutnosti, Srce 
Marijino, pouči nas da nikada ne 
izgubimo Isusa i da ga tražimo bez 
prestanka, da znamo izgubiti i svoje 
blagostanje, samo da bismo njega 
mogli slijediti. Nauči nas prihvatiti 
tajanstvene planove Providnosti, 
premda ih ne razumijemo. Smiluj 
se nevoljnim majkama koje izgube 
svoju malu djecu. Smiluj se svima 
onima koji su izgubili Isusa. 

Božanski Spasitelju, poradi suza 
tvoje Majke, privuci k sebi srca izgu¬ 
bljena i narode koji su tebe ostavili. 
Privedi ih k jedinstvu Crkve. 

O Marijo, da bismo opet mogli 
pronaći Isusa, ako smo ga izgubili, 
otkrij nam veliko milosrđe njegova 
Srca u sakramentu sv. ispovijedi, 

koji nam vraća božanski život. 

I dok se sjećamo tvojih suza, 
dođi mi u pomoć... pomozi mi, 
isprosi mi milost koju molim... i 
koju očekujem po tvome zagovoru. 


Koji čovjek ne bi plakao 
Majku Božju videć tako 
U tjeskobi tolikoj 


Sveti Oče, prikazujem ti 
tjeskobe Srca Marijina za vrijeme 
ona tri dana odsutnosti, da tvoje 
službenike obdariš vjernošću i 
ustrajnošću u njihovu svetom 
zvanju. 

Šesti dan 

Četvrta žalost: MARIJA 
SUSREĆE ISUSA NA 
KRIŽNOM PUTU 

O božanska Majko, spomeni se 
svoje žalosti kada si susrela Isusa na 
križnom putu. Vi ste se samo 
pogledali. U kakvu si ga stanju vid¬ 
jela! Njegovo sveto lice prekriveno 
je krvlju i popljuvano... Puk prema 
njemu iskaljuje bijes, koji bi i tebe 
prestrašio da tvoja vjera nije bila još 
jača. Udaraju na njega koji je sama 
ljubav i koji nije dijelio nego ljubav. 

Žalosno tvoje Srce kao da će 
pući... Ti si ga htjela rasteretiti... 
pomoći mu. Ali nisi to mogla, nego 
si ga samo preporučila Ocu i 
pokazala Isusu svoje slomljeno, ali 


37 



jako i velikodušno Srce s njime 
sjedinjeno, i kročila si zajedno s 
njim k cilju otkupljenja, sve do 
sramotne smrti na križu. 

Vaša žalosna srca su se razumjela. 

Vaša žalosna srca su se podupirala. 

Poradi zajedničkih vaših boli, o 
božanska Srca Isusa i Marije, 
smilujte se jadnim dušama koje kao 
svjetina na Golgoti nastavljaju svo¬ 
jom mržnjom prema Spasitelju. 
Smilujte se jadnim grešnicima! 
Gledajte ih onim pogledom kojim 
ste se vi pogledali na križnom 
putu, pogledom, koji je prožeo 
vaše duše posvemašnjom ljubavlju, 
koja je temelj vaše zajedničke žrtve 
... Neka taj pogled poprati umorne 
duše sve do njihova sastanka s 
Raspetim. 

Pogledaj u ljubavi, Gospodine, 
svoju Crkvu pa je zaštiti, njezina 
Poglavara, našega Svetog Oca, pa 
ga pomogni, kao i one koji trpe za 
svoju vjeru poradi imena tvojega. 
Pogledaj milosrdno na zemlje u 
kojima je vjera progonjena, i pora¬ 
di suza tvoje Majke povrati svuda 
vjersku slobodu i mir. 

Dostoj se baciti milosrdan 
pogled i na mene ... na moju bijedu, 
moju slabost, na moje propuste, na 
moje krivice... Isprosi mi 
oproštenje, o Majko prežalosna ... 
pomozi mi slijediti Isusa, da znam 
nositi svoj križ s njime te mi 
isprosi milost koju želim i očeku¬ 
jem po tvome zagovoru. 

Daj mi s tobom suze livat, 
Raspetoga oplakivat 
Dok na svijetu budem ja. 

Sveti Oče, prikazujem ti sve 
žalosti Isusa i Marije na križnom 
putu, s nakanom da za ovaj grešni 
svijet zadobijem milosrđe i 
spasenje. 




Sedmi dan 

Peta žalost: RAZAPINJANJE 

Spomeni se, Gospodine Isuse, 
bolova Majke tvoje za vrijeme 
razapinjanja .. . Njezino je žalosno 
Srce tuklo kao da će pući, kada su 
krvnici nasilno trgali odijelo prili¬ 
jepljeno na nebrojene rane tvoje, 
kada su čekići zabijali čavle koji su 
tvoje ruke i noge pribili na drvo 
križa. Kako je Majka tvoja mogla 
ostati živa? 

Sjeti se vjere, ufanja i ljubavi, 
kreposti, koje su nju održale 
uspravnom, podno tvojega Križa 
za vrijeme tri sata samrtne borbe. 
Sjeti se također ljubavi s kojom je 
primila sedam tvojih posljednjih 

riječi koje nam otkriše neizmjerno 
milosrđe tvoje: 

»Oče, oprosti im, jer ne znaju 
što čine.« 

»Danas ćeš biti sa mnom u 
nebu... « 

Pa tvoje dragocjene oporuke 
čovječanstvu: 

»Ženo, evo ti sina ... « 

»Evo tvoje Majke ... !« 

Onda opet žalost tvoje duše 
koja je dosegla svoj vrhunac: 

»Žedan sam« — žedan naše 
ljubavi... žedan naših duša. 

Zatim posvemašnja ostavljenost: 
»Bože moj, Bože moj, zašto si me 
ostavio?« 

Isto tako svjedočanstvo skrajnje 
tvoje ljubavi: »Svršeno je!« 
Spomeni se konačno, božanski 

Spasitelju, satrtog Srca Marijina, 
kada je ona čula da ti predaješ svoju 
dušu Ocu: »Oče, u tvoje ruke 
predajem dušu svoju.« 

Poradi žrtve tvoje božanske 
Majke, sjedinjene s tvojom žrtvom 
podno Križa, smiluj se grešnom 
Čovječanstvu i spasi ga. 

O Srce Marijino, na Kalvariji od 
boli satrto, srce prečiste, koje je 
shvatilo svu strahotu oporbe 
prema Bogu i rugobu grijeha, daj 
nam shvatiti težinu grijeha i vjer¬ 
nost milosti Božjoj. 

Prikaži raspetoga Spasitelja za 
spasenje zalutalog svijeta, za 
spasenje moje siromašne i jadne 
duše. Daj mi spoznati ljubav Božju 
i pomozi mi u svima mojim 
teškoćama. 

U tvom društvu uz Križ stati, 
S tobom jade jadovati 
Zelja mi je jedina. 


Gospodine Isuse, prikazujemo 
ti zasluge Marijine, tvoje i naše 
Majke, na podnožju Križa, da 
ublažimo tvoju božansku pravdu. 

Osmi dan 


Šesta žalost: PROBADANJE 
KOPLJEM I SKIDANJE S 
KRIŽA 

Draga naša Gospo od svetoga 
Križa, sjeti se tvoje jeze kada je 
vojnik upravio svoje koplje u Srce 
Isusovo. Tvoje majčinsko Srce 
osjetilo je onda onu sulicu i sve 
ubode naših grijeha i naše neha- 
jnosti, sve ubode mržnje, krivov¬ 
jerja i zabluda koje su otrgnule 
duše, tako skupo plaćene neizmjer¬ 
nom ljubavlju koja ih je stvorila i 
otkupila. 

Za tu ljutu bol isprosi nam 
velikodušnost da zadovoljimo 
ljubavi Srca Isusova, ranjenog u 

svemu onomu što on od nas 
očekuje i da od danas prebivamo u 
tom božanskom Srcu za nas 
otvorenom. 

Sjeti se također neizrecive svoje 
boli kada si mrtvo tijelo svojega 
Sina, skinutoga s Križa, na ruke 
primila. S kojom li si ljubavlju, s 
kojim li poštovanjem promatrala 
rane njegove istražujući dubinu 
njihovu! A u tvoje satrto srce mač 
je silazio toliko dublje koliko si 
otkrivala sve to ljuće rane. 

Draga naša Gospodo probode¬ 
na srca od žalosti pod Križem, i ti 
bi mogla ponoviti mojoj duši riječi 
koje si rekla Luciji Fatimskoj, 
pokazavši joj svoje trnjem okrun¬ 
jeno Srce: 

»Gledaj moje srce posve 
razderano tmjem koje mi ljudi 
svaki čas zabadaju svojim psovka¬ 
ma i nezahvalnostima. Nastoj me 
barem ti utješiti.« 

Žalosno Srce Marijino, ja te 
želim utješiti ljubeći Isusa i želim 
da predobivam duše za njegovu 
ljubav. Isprosi mi tu milost i učini 
me apostolom tvojega kraljevstva. 

Ali pogledaj i moje brige; posre- 
duj za mene svom svojom majčin¬ 
skom ljubavlju te mi isprosi milost 
koju od tvoje dobrote očekujem. 


Daj mi nosit po sve dane 
Isusovu smrt i rane , 
Osjećati muke mač. 

Sveti Oče, prikazujem ti rane 
božanskog Spasitelja, osobito one 
njegova ranjenog Srca, kao i pro- 
bodeno Srce njegove svete Majke 
- da postignemo zdravlje naših 
duša. 

Deveti dan 


Sedma žalost: ISUSOV 
POGREB 

Sjeti se, božanska Majko, svoje 
boli kada je trebalo pokopati tijelo 
Sina tvojega. Kolike li žalosti za 
Srce tvoje: ne moći više gledati ono 
milo lice! 

O dobri Isuse! 

Spomeni se posljednjega, 
predanog pogleda svoje Majke na 
tvoje nekada lijepo a sada 
izobličeno lice i sjeti se sve skrbi 
kojom je ona uložila oko spreman¬ 
ja tvojega tijela. 

Spomeni se ganuća koje je 
osjetilo prežalosno Srce njezino 

kada te je vidjela u grob položenog. 
U tom skrajnjem poniženju ona ti 
je kao zadovoljštinu prikazala 
prečistu ljubav svoju i žrtvu neizre¬ 
civog mučeništva svojega, skupa s 
tvojim otkupiteljskim patnjama. 

Spomeni se zatim nepokolebive 
vjere koja je uzdržala svetu Majku 
tvoju: jer ona je u tvoje uskrsnuće 
vjerovala te ga i očekivala. Sjeti se 
također satrtoga Srca njezina koje 
je željelo biti s tobom pokopano, 
da te ne ostavi i ne prestane se tebi 
klanjati. 

O Marijo! 

Poradi te neizmjerne boli smiluj 
se srcima koja su ožalošćena 
gubitkom dragih osoba, smiluj se 
bolesnima, progonjenima, svima 

onima koji trpe. Pomogni im, tiješi 
ih. Smiluj se dušama u čistilištu ... 
pokojnicima koji su nas poznavali. 
Prikaži svojih Sedam žalosti Srcu 
Isusovu za postignuće njihova 
izbavljenja. Smiluj se i meni, 
isprosi mi vjernost u svim mojim 
dužnostima zdravlje mojoj duši te, 
ako je na slavu Božju, daj mi milost 
koju prosim od majčinske 
dobrote tvoje... 

Smiluj se našoj domovini te joj 
isprosi da bude uvijek vjerna Crkvi 
Isusa Krista. 

Isprosi uskrsnuće dušama 
obumrlim božanskom životu, 
isprosi nam svećenička i redovnič¬ 
ka zvanja koja će dušama darivati 
Krista i kraljevstvo Božje na zemlji 
širiti. Amen. 

Kada dođu smrtni čaši, 

Kriste Bože, nek me spasi 
Majke tvoje zagovor. 

Kad mi zemlju tijelo primi, 

Dušu onda uzmi ti mi 
U nebeski blažen dvor. 

Sveti Oče, prikazujem ti okr¬ 
vavljeno Spasiteljevo tijelo u grob 
položeno, i neizmjernu bol 
presvete Majke kao prošnju za 
povratak izgubljenih duša jedin¬ 
stvu Crkve. 



52 



111 

Prežalosno i bezgrešno Srce 
Marijino je Srce koje je Isus htio za 
neizmjernu savršenost svoje 
Majke. Bezgrešno Začeće učinilo je 
nju cijelu sličnom njegovoj beskra¬ 
jnoj svetosti; i patnje njegova 
života i njegove Muke učiniše od 
Marije jedinu suotkupiteljicu s 
Isusom - jedinim Otkupiteljem, 
Ove dvije povlastice draže su 
negoli sve ostale Srcu Isusovu. 

Cilj ove Devetnice jest njih 
častiti i prikazivati ih veličanstvu 
Božjemu kao najveći zalog kojim 
raspolažemo da ganemo ljubav 
Oca i Srce Sina. 


R, P. Charmont, S. J. 

KRUNICA SEDAM ŽALOSTI 
MARIJINIH 

Moli se na Gospinu krunicu sa sedam zma. 


Vjerovanje, Oče naš, Zdravo 

Marijo... Poslije Isus dodati ova 

otajstva: 

1. Čije su ti muke na tvoju veliku 
bol bile po Simeonu prorečene. 

2. S kojim si u velikoj boli morala 
bježati u Egipat 

3. Koga si u velikoj boli tri dana 
tražila. 

4. Koji je Tebe, na Tvoju veliku 
bol, noseći teški križ susreo. 

5. Pod čijim si križem satrvena od 
boli, stajala. 

6. Čije je presveto Tijelo, na 
Tvoju veliku bol, bilo položeno 
u Tvoje Majčinsko krilo. 

7. Koga si u najvećoj boli, do 
groba pratila. 

i kraju dodati: 
moj Isuse... 

LITANIJE GOSPE ŽALOSNE 


Gospodine, smiluj se. 

Kriste smiluj se. 

Gospodine smiluj se. 

Kriste, čuj nas. 

Kriste, usliši nas. 

Oče nebeski, Bože, 

Sine, Otkupitelju svijeta, Bože, 
Duše Sveti, Bože, 

Sveto Trojstvo, jedan Bože, 

Majko Raspetoga 

Majko srca bolju probodena, 

Majko Otkupiteljeva, 

Majko otkupljenih, 

Majko živih, 

Majko Isusovih učenika, 
Djevice poslušna, 

Moli za nas! Smiluj nam se! 



Djevice spremna na žrtvu, 
Djevice vjerna do kraja, 
Djevice šutnje, 

Djevice oproštenja, 
Djevice iščekivanja, 

Ženo izbjegla, 

Ženo jaka, 

Ženo neustrašiva, 

Ženo bola, 

Ženo sućutna, 

Ženo nade, 

Službenice pomirenja, 
Odbrano nevinih, 
Hrabrosti progonjenih, 
Jakosti potlačenih, 

Nado grešnika, 

Utjeho žalosnih, 

Utočište bijednika, 
Potporo slabih, 

Olakšanje bolesnih, 

Moli za nas! 



Kraljice mučenika, 
Slavo Crkve, 
Djevice Uskrsa, 


za nas! 


Jaganjče Božji, 

koji oduzimaš grijehe svijeta 
Oprosti nam Gospodine! 

Jaganjče Božji, 

koji oduzimaš grijehe svijeta 
Usliši nas Gospodine! 

Jaganjče Božji, 

koji oduzimaš grijehe svijeta 
Smiluj nam se Gospodine! 

Oče naš... 

MOLI ZA NAS, 

SVETA BOGORODICE 

Da dostojni postanemo 
obećanja Kristovih. 

Pomolimo se : Bože, Ti si htio 

da uz Tvoga Sina, na križ uzdignu¬ 
ta, bude prisutna i njegova Majka: 
daj da i mi, s Njom pridruženi 
Kristovoj muci, budemo dionici 
slave uskrsnuća. Koji Živi i kraljuje 
u vijeke vjekova Amen. 

MOLITVA SEDAM BOLI 
MARIJINIH 

1. Vječni Oče, prikazujemo Ti 
Prežalosno i Bezgrešno Srce 
Marijino koje je patilo radi naših 
grijeha! Daj nam, Oče, Milost da 
se po Njezinoj boli oslobodimo 
Zlog duha i svih njegovih 
zavođenja! 

Na čast Marijinih boli, po Simunu 
prorečenih: Oče naš, Zdravo 
Marijo, Slava Ocu. 

2. Vječni Oče, prikazujemo Ti... 

Na čast Marijine boli radi bijega u 
Egipat: Oče naš, Zdravo Marijo, 
Slava Ocu. 

3. Vječni Oče, prikazujemo Ti... 

Na čast Marijine boli kad je Isusa 
tri dana tražila: Oče naš, Zdravo 
Marijo, Slava Ocu. 

4. Vječni Oče, prikazujemo Ti... 
Na čast Marijine boli kad je Isusa 
na Križnom putu susrela: Oče 
naš, Zdravo Marijo, Slava Ocu. 

5. Vječni Oče, prikazujem Ti... 

Na čast Marijinih boli pod Križem 
pretrpljenih. Oče naš, Zdravo 
Marijo, Slava Ocu. 

6. Vječni Oče, prikazujemo Ti... 
Na čast velike Marijine boli kad je 
Isusovo mrtvo Tijelo u svoje krilo 
primila: Oče naš, Zdravo Marijo, 
Slava Ocu. 

7. Vječni Oče, prikazujemo Ti... 
Na čast najveće Marijine boli kad 
je Isusovo mrtvo Tijelo do groba 
pratila: Oče naš, Zdravo Marijo, 
Slava Ocu. 

Sveta Marijo - pomozi dušama u 
čistilištu. 




Žalosnoj Majci Božjoj 
(Za duše u čistilištu) 

Zdravo Marijo, žalosti puna, 
Raspeti je s Tobom. Oplakivanja si 
dostojna među ženama, i oplaki¬ 
vanja je dostojan plod utrobe 
Tvoje, Isus. Sv. Marijo, Majko 
Raspetoga , moli za nas, raspinjače 
Tvoga Sina, sada i u čast smrti naše. 
Amen. 

O Gospođo moja, o Majko 
moja! Tebi se sav (sva) predajem; 
pak da pokažem, da sam se posve¬ 
tio (la) Tebi na službu, izričem Ti 
svoje oči, svoje uši, svoje srce, pače 
svega (svu) sebe. Kad sam dakle 
Tvoj (a), o dobra Majko, čuvaj me i 
brani kao vlasništvo svoje. 

MOLITVA ZA OSLOBOĐENJE 
OD ZLOG DUHA 

Gabriel Amorth 

O Isuse Spasitelju 
Gospodine moj i Bože moj, 
moj Bože i sve moje, 
koji si nas po žrtvi Križa otkupio 
i pobjedio moć Sotone, 
molimo te da me oslobodiš od 
svake zlotvorne prisutnosti i 
od svakog utjecaja Zloga. 

Molim te to u Tvoje ime; 
molimo te to po Tvojim Ranama; 
molimo te to po Tvojoj Krvi, 
molimo te to po Tvome Križu, 
molimo te to po zagovoru 
Marije Bezgriješne i žalosne. 

Krv i voda što su provrli iz 
Tvoga boka, neka siđu na me 
i očiste me, oslobode i ozdrave. 
Amen. 

